ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Μεγαλειοτάτη.
Άπαντες στο Υπουργείο Ταχυδρομείων είναι περιχαρείς με το νέο προφίλ, κυρία.
Θεωρούν ότι αποτελεί κομψή αναπαράσταση
της μετάβασης της Αυτής Μεγαλειότητας από νεαρή κοπέλα σε...
Μπαμπόγρια;
Μητέρα τεσσάρων παιδιών και ακλόνητη ηγεμών.
Ο ίδιος ο υπουργός Ταχυδρομείων σχολίασε ότι οι δύο εικόνες,
αυτή της νεαρής και...
αυτή της ελαφρώς μεγαλύτερης βασίλισσας,
είναι σχεδόν πανομοιότυπες.
Ο υπουργός Μπέβινς είναι πολύ ευγενικός.
Και ξεδιάντροπος ψεύτης.
Μερικές ανεπαίσθητες αλλαγές...
στα μαλλιά...
Αθρόες αλλαγές.
Ιδού όμως.
Το γήρας δεν λυπάται κανέναν.
Δεν μπορούμε να κάνουμε κάτι.
Θα πρέπει να το αποδεχτούμε.
Ο Χάρολντ Γουίλσον επιδιώκει να αποδυναμώσει τους Συντηρητικούς,
να κερδίσει την ψήφο των αναποφάσιστων και να βάλει φρένο στο Φιλελεύθερο Κόμμα.
Η θέση του σερ Άλεκ ενδέχεται να επηρεαστεί απ' τους Φιλελεύθερους.
Το 1950 το Εργατικό Κόμμα απέσπασε οριακή πλειοψηφία.
Σημαντικοί εκπρόσωποί του είχαν αρρωστήσει.
Αυξανόταν η πίεση από την Κορέα και τους εξοπλισμούς.
Δύσκολη αναμέτρηση...
-Πιο δυνατά, παρακαλώ. -Μάλιστα.
Οι υποσχέσεις του αντιπάλου μοιάζουν πιο δελεαστικές.
Υπάρχει αβεβαιότητα.
Ακόμη κι ο καιρός μπορεί να φέρει τα πάνω κάτω.
Και αμέσως άλλαξε η ζωή του Χάρολντ Ουίλσον.
Όχι!
Τι έγινε;
-Ο Ουίνστον έπαθε κι άλλο εγκεφαλικό. -Τον καημένο.
Θα τον επισκεφτώ σήμερα.
Το ξέρεις ότι αν αυτός νικήσει σήμερα... θα θέλει να μας διώξει.
-Ποιος; -Ο Γουίλσον.
Το μισό υπουργικό συμβούλιο θα αποτελείται από... λυσσασμένους αντιμοναρχικούς.
Θα ζητάνε τον αποκεφαλισμό μας.
Ζήτω η επανάσταση!
Αν κι αμφιβάλλω αν ξέρουν γαλλικά στο "Άλιφαξ"...
ή στο "Άντερσφιλντ".
Δεν ξέρω από πού είναι.
Το δίκτυο των πλουσιόπαιδων.
Κυκλοφορεί και μία φήμη... ότι είναι κατάσκοπος της KGB.
Ο κύριος Γουίλσον; Αυτό είναι παράλογο.
Τον προκάτοχό του, τον Χιου Γκέιτσκελ, τον δηλητηρίασαν οι Ρώσοι,
για να αναλάβει ο δικός τους.
-Πού το άκουσες αυτό; -Από φίλο στη Λέσχη.
Είχε ολόκληρη θεωρία...
για το πώς αλλαξοπίστησε σε εμπορική αποστολή στη Ρωσία.
Έχει ακόμη και κωδικό όνομα της KGB.
Όλντινγκ.
Εφόσον το ξέρεις εσύ και το ξέρει κι ο φιλαράκος σου,
ασφαλώς θα το ξέρει κι η ΜΙ5, και προφανώς θα συμπέρανε
ότι ο κος Γουίλσον είναι εντάξει, ειδάλλως θα είχαν δράσει.
Εκτός κι αν δεν περίμεναν ποτέ να φτάσει ως εδώ.
Κανείς δεν το περίμενε.
Είναι σαφές ότι μόνο το κράτος πρέπει να κατέχει τέτοιο έλεγχο.
Καλημέρα σας, Υψηλοτάτη.
Κύριε, υπενθύμιση ότι το γεύμα είναι στη μία στο Μίραμπελ.
Πες της ότι δεν θα πάω.
-Έλα, πήγαινε. -Μάλιστα.
Καλημέρα σας, Υψηλοτάτη.
Ποια είσαι εσύ;
Η καινούργια.
Εικάζω ότι δεν σε λένε "καινούργια".
Όχι.
Επομένως...
Όταν σε ρωτώ...
Βάιολετ, κυρία.
Πού είναι η άλλη;
Η...
Η χοντρή.
Έφυγε, κυρία.
Νευρικός κλονισμός.
Ναι;
Καλημέρα, κυρία. Ο λόρδος Σνόουντον ζητεί συγγνώμη.
-Πώς; -Θα βγει να τραβήξει φωτογραφίες.
-Πώς; -Των εκλογών.
-Όχι. -Θα προσπαθήσει να πιείτε καφέ.
Όχι!
Τόνι!
Άνοιξε!
ΕΚΛΟΓΙΚΟ ΤΜΗΜΑ
Μεγαλειοτάτη.
Υψηλότατε.
Τι γίνεται εδώ, σερ Άντονι;
Προετοιμασίες για την επικείμενη έκθεση στην Πινακοθήκη Γκίλντχολ, κυρία.
-Των έργων μας; -Προσωπογραφία στην Πρώιμη Νεότερη Ευρώπη.
Συμφωνήσατε να πείτε λίγα λόγια.
Συμφώνησα;
-Μέγα σφάλμα. -Πιθανώς.
Τίνος είναι αυτό;
Του Ανίμπαλε Καράτσι.
Πρώτη φορά τον ακούω.
Αυτό;
-Αρτεμίζια Τζεντιλέσκι. -Ούτε αυτόν τον ξέρω.
Αυτήν... κύριε.
Δυστυχώς δεν γνωρίζουμε από ζωγραφική.
Ναι, είμαστε πιο πολύ της υπαίθρου.
Αγροίκοι.
Δεν θα το 'λεγα.
Το είπα όμως εγώ.
Διαφωνείς μαζί μου;
Πάντα πίστευα ότι η βασίλισσα και η βασιλομήτωρ Ελισάβετ
έχουν πολύ καλό μάτι.
Και οι δύο;
Ένα η καθεμιά.
Εντάξει, αγαπητή μου.
Φεύγω.
Γύρνα αριστερά.
Ευχές στον Ουίνστον.
Εφόσον θα πω λίγα λόγια,
ίσως μπορούσες να μου κάνεις ένα ακόμη εξαιρετικό μάθημα.
Μετά χαράς.
Ο προκάτοχός σου είχε ελάχιστη υπομονή.
Εσύ πάντα είχες την καλοσύνη να με κάνεις να νιώθω... όχι εμβριθής,
αλλά όχι κι ανόητη, και το εκτιμώ.
Επομένως...
τι ονομάζεται Πρώιμη Νεότερη Εποχή;
Από το τέλος του Μεσαίωνα ως τις αρχές της Βιομηχανικής Επανάστασης.
Κατά προσέγγιση τέλη 15ου αιώνα ως αρχές 18ου.
Σε ποια εποχή βρισκόμαστε τώρα;
Την τρομακτική νεότερη;
Μάλλον εξαρτάται από το αποτέλεσμα των εθνικών εκλογών.
Σωστά, ψήφισες; Αν και κακώς ρωτάμε.
Ψήφισα, κυρία.
Συντηρητικούς.
Αλήθεια;
Πάντα σε θεωρούσα της αριστεράς.
Κάποτε ίσως.
Πλέον όχι.
-Αυτό; -Ρέμπραντ.
Ηλικιωμένος άνδρας με στρατιωτική στολή.
Υπέροχα αινιγματική φιγούρα.
Επί τη ευκαιρία, τι πιστεύουμε για τον κ. Γουίλσον;
-Γνωρίζουμε τις φήμες. -Φήμες, κυρία;
Σε μία εμπορική αποστολή στη Μόσχα, τον πλησίασε η KGB.
Ανοησίες, το ξέρω.
Εγώ δεν θα τις απέρριπτα έτσι γρήγορα.
Νεαρός σοσιαλιστής επισκέφτηκε τη Ρωσία εκείνο τον καιρό...
με εύπλαστο μυαλό.
Δεν είναι αδιανόητο να ασπάστηκε πιο...
ριζοσπαστικές ιδέες.
Αλλά ο κ. Γουίλσον είναι μεγαλύτερος πια.
Και ασφαλώς σοφότερος.
Η ζωή του Χάρολντ Γουίλσον άλλαξε δραματικά.
Από εξέχον στέλεχος της Αντιπολίτευσης έγινε η προσωποποίηση της Αντιπολίτευσης.
Εν δυνάμει πρωθυπουργός.
Το Συντηρητικό Κόμμα έχει περιθώρια...
Κύριε, η βασίλισσα.
-Αγαπητέ μου Ουίνστον. -Μεγαλειοτάτη.
Μη σηκώνεσαι.
Πώς είσαι;
Καθηλωμένος... κυρία.
Κανονικό γκραν γκινιόλ.
-Έχει ελπίδες ο κ. Γουίλσον; -Φοβάμαι πως ναι.
Πιστεύω ότι θα αναγκαστούμε να υποστούμε τον ψυχρό αέρα του σοσιαλισμού
να φυσάει στη χώρα άλλη μια φορά.
Μάλλον κακώς σας το λέω αυτό.
Όταν ήμουν πρωθυπουργός,
ο νεαρός κος Γουίλσον
ήρθε και μου ζήτησε άδεια
να επισκεφτεί τη Ρωσία.
Εκ μέρους...
του...
Υπουργείου Εμπορίου;
Ναι, του Υπουργείου Εμπορίου.
Από τους πρώτους δυτικούς πολιτικούς
που πήγαν πέρα απ' το Σιδηρούν Παραπέτασμα.
Θυμάμαι που σκέφτηκα ότι πρέπει να 'χουμε τον νου μας με αυτόν.
...διαφαίνεται μία πιθανή νίκη.
Δεν μπορώ να φανταστώ πώς θα 'ναι.
Να μην εμπιστεύεσαι τον πρωθυπουργό.
Όταν σκεφτόμαστε πώς ήταν μαζί σου.
Ήμουν ένας φρικτός φωνακλάς.
Ήσουν ο φύλακας άγγελός μου.
Η σκέπη της κεφαλής μου.
Η σπονδυλική μου στήλη.
Το ατσάλι στην καρδιά μου.
Ήσουν η πυξίδα... που μου 'δειχνε τον προσανατολισμό.
Σ' όλους μας δηλαδή.
Πού θα βρισκόταν η Μεγάλη Βρετανία χωρίς...
τον πιο τρανό Βρετανό της;
Ο Θεός μαζί σου, Ουίνστον.
Μετά από χρόνια Συντηρητικών κυβερνήσεων,
όπου ζήσαμε ύφεση, σκάνδαλα, εθνικό διχασμό...
Έλα, Μάργκο, ένα τραγούδι ακόμα.
Ναι, Μάργκο, σειρά σου.
Αν είναι δυνατόν!
Κι άλλη έδρα για τους Εργατικούς.
Ως τώρα έχει μετακινηθεί το 3,5% των ψηφοφόρων των Συντηρητικών.
...οι έχοντες κι οι μη έχοντες.
ΦΑΤΕ ΤΟΥΣ ΠΛΟΥΣΙΟΥΣ
Κανένα κόμμα δεν έχει εξασφαλίσει πλειοψηφία,
και αυτό είναι ενδεικτικό, όχι μόνο της γενικής δυσαρέσκειας,
αλλά και της αποτυχίας της πολιτικής τάξης.
Μπράβο!
Ευχαριστώ.
Καταφτάνουν τώρα...
Ναι, νίκη την Εργατικών!
Το Εργατικό Κόμμα θα σχηματίσει κυβέρνηση.
Ο λαός θα ξυπνήσει αύριο σε μία νέα Βρετανία,
της οποίας η μοίρα βρίσκεται στα χέρια του κου Γουίλσον.
Συνδεόμαστε με τα κεντρικά των Εργατικών, όπου έχουν μαζευτεί στελέχη και ψηφοφόροι,
για ν' ακούσουμε πώς πανηγυρίζουν.
Την κόκκινη σημαία ανεμίζουμε ψηλά
Ζούμε, πεθαίνουμε στη δική της σκιά
Όσο οι δειλοί ζαρώνουν Κι οι προδότες χλευάζουν
Την κόκκινη σημαία εμείς ανεμίζουμε
Το πρωτόκολλο έχει ως εξής: Σας αναγγέλλουν, υπόκλιση με το κεφάλι.
Την πρώτη φορά την αποκαλείτε "Μεγαλειοτάτη".
Στη συνέχεια "κυρία", σκέτο.
Κι όταν φεύγετε, πάλι "Μεγαλειοτάτη".
Μην καθίσετε μέχρι να καθίσει, μη μιλήσετε μέχρι να μιλήσει.
Ουδεμία σωματική επαφή, πλην της χειραψίας,
εάν κι εφόσον την ενθαρρύνει.
Ψιλοκουβέντα μόνο αν την ξεκινήσει.
Θα χτυπήσει το κουδούνι και θα έρθω.
Υπόκλιση με το κεφάλι και περπατάτε προς τα πίσω.
Ο αρχηγός της Αντιπολίτευσης, Μεγαλειοτάτη.
Κύριε Γουίλσον.
Ευχαριστώ.
Μεγαλειοτάτη.
Ο λαός μίλησε.
Το κόμμα σας κέρδισε τις εκλογές.
Ως μονάρχης έχω καθήκον να σας ζητήσω να σχηματίσετε κυβέρνηση στο όνομά μου.
Συγχαρητήρια, πρωθυπουργέ.
Υποθέτω ότι θα 'πρεπε να ξεκινήσω με μία συγγνώμη.
-Για ποιο λόγο; -Για τη νίκη.
Γνωρίζω την προτίμησή σας στον προκάτοχό μου,
ασφαλώς θα προτιμούσατε να παραμείνει.
Καθήκον μου είναι να μην έχω προτιμήσεις.
Όλοι έχουμε όμως, σωστά; Έτσι είναι η ανθρώπινη φύση μας.
Και κατανοώ την αδυναμία προς τον καθωσπρέπει Άλεκ.
Μαζί του μπορείτε να μιλάτε για ιπποδρομίες,
είναι από τζάκι, έχει τρόπους, σε αντίθεση με ένα ρεμάλι σαν εμένα.
Κάθε άλλο.
Όμως... ο λαός αποφάσισε αλλιώς.
Μπούχτισε με το χάλι που μας άφησαν οι Συντηρητικοί.
Και το χάος που έσπειραν.
Εκτοξεύτηκαν οι τιμές ακινήτων.
Φυλετικές εξεγέρσεις, ροζ σκάνδαλα,
εκτεταμένη ανεργία, απόρριψη από την ΕΟΚ,
και ετήσιο εμπορικό έλλειμμα 800 εκατομμυρίων λιρών.
Ναι, ανεπιθύμητη παρακαταθήκη.
Τι θα κάνετε για το ισοζύγιο πληρωμών; Υποτίμηση;
Όχι, κυρία.
Κυβέρνηση Εργατικών υποτίμησε τη λίρα στο παρελθόν, χωρίς αποτελέσματα,
και δεν έχουμε περιθώρια να θεωρηθούμε κόμμα της υποτίμησης.
Είναι επίσης θέμα εθνικής υπερηφάνειας.
Είμαστε σπουδαία χώρα,
και η λίρα είναι ισχυρό σύμβολο.
Θα ήταν δύσκολο να το συνηθίσετε.
Ποιο;
Το να είστε μέρος του συμβόλου,
με το πρόσωπό σας σε κάθε κέρμα, σε κάθε χαρτονόμισμα.
Όχι.
Θυμάμαι πότε είδα πρώτη φορά το πρόσωπο του πατέρα μου σε ένα σελίνι.
Σκέφτηκα πόσο περίεργο φαινόταν.
Παράλληλα συνειδητοποίησα ότι κάποτε θα έβλεπα το δικό μου πρόσωπο.
Ποτέ όμως δεν ξέρουμε τι μας επιφυλάσσει η μοίρα.
-Εσείς περιμένατε να γίνετε πρωθυπουργός; -Όχι, προς Θεού.
Πώς να το περιμένετε;
Ο κος Γκέιτσκελ ήταν ακόμη νέος.
Πράγματι.
Κανείς δεν περίμενε τον θάνατό του.
Όχι.
-Τόσο ξαφνικός. -Ναι.
Κι απρόσμενος.
Ναι.
Εμείς όμως φτιάχνουμε τη μοίρα μας.
Πράγματι.
Δεν ξέρω τι περίμενα.
Όλοι οι προκάτοχοί του,
ο Τσόρτσιλ, ο Ίντεν, ο Μακμίλαν, ακόμη κι ο Άλεκ,
ήταν επιβλητικοί, με τον τρόπο τους.
Ως αρμόζει σε πολιτικούς.
Ο Γουίλσον όμως... δεν είναι ούτε ηλικιωμένος ούτε νέος,
ούτε ψηλός ούτε κοντός, ούτε φωνακλάς ούτε ήσυχος,
ούτε ζεστός ούτε ψυχρός.
Λες κι ήρθε από το πουθενά κι είναι παντελώς συνηθισμένος.
Ιδιότητες του καλού κατασκόπου.
Τι είπες;
Αυτές δεν είναι οι ιδιότητες του καλού κατασκόπου;
Να είναι συνηθισμένος, αδιάφορος, να μην ξεχωρίζει στο πλήθος.
Έτσι λέγαμε για τον Ερρίκο. Σωστά, χρυσέ μου;
Πώς;
Θα γινόσουν ο τέλειος κατάσκοπος, διότι κανείς δεν θυμάται ότι σε γνώρισε.
Θα έλεγα ότι είναι οριακά καλύτερο
απ' το ότι όλοι έχουν εφιάλτες επειδή γνώρισαν εσένα!
Έτσι πειραζόμαστε εμείς.
Με τον Τόνι, ποτέ δεν ξέρεις πώς θα είναι
απ' τη μια στιγμή στην άλλη.
Είναι άστατος.
Απ' την αγάπη περνάει στο μίσος. Μαμά!
Δεν ακούς.
Ασφαλώς ακούω, αγαπητή.
Ο Τόνι δεν σε μισεί.
Ίσως όμως αρχίζει.
Πρέπει να προσπαθήσεις να μην τον αφήνεις να σε απορροφά έτσι.
-Πλησιάζει το ταξίδι σας στην Αμερική. -Ναι.
Θα είστε μαζί νυχθημερόν, θα δουλεύετε ομαδικά.
Ο πατέρας σου κι εγώ σε αυτά τα ταξίδια ερχόμασταν πιο κοντά.
Καλώς... Ελπίζω να 'χεις δίκιο.
-Ευχαριστώ. -Κύριε.
-Από τη Μάργκο. -Εξαιρετικά.
-Πώς το 'ξερες; -Μάργκο!
Δεκαεπτά λεπτά, από πόρτα σε πόρτα. Κατοχυρώνω χερσαίο ρεκόρ!
Έμεινε φαγητό; Φάγατε καθόλου;
Μεγαλειοτάτη.
Μεγαλειοτάτη, χίλια συγγνώμη.
-Χρόνια πολλά, Ερρίκο! -Πού ήσουν, Τόνι;
Κοίτα!
-Εκθαμβωτική! -Τόνι...
Κάθισε δίπλα στη σύζυγό σου, Τόνι.
Γιατί; Όλη την ώρα τη βλέπω.
Τώρα έλεγε ότι σε βλέπει ελάχιστα.
Επειδή διαρκώς δουλεύει, ταξιδεύει ή κάνει σκι.
Το νέο μου πάθος, κυρία.
Μεγαλειοτάτη, τηλεφώνημα.
-Στη λίμνη στο Σάνινγκχιλ. -Είναι υπέροχα!
-Μια λιμνούλα της κακιάς ώρας. -Γνωρίζεις ότι η λίμνη είναι δική μας.
Χρόνια σου πολλά
Χρόνια σου πολλά, Ερρίκο
Χρόνια σου πολλά
-Ζήτω! -Αρκετά.
Πέθανε ο Ουίνστον.
Πυρ!
ΑΡΧΗΓΕΙΟ ΜΙ5, ΛΟΝΔΙΝΟ
Ο διευθυντής Αντικατασκοπίας της CIA στο τηλέφωνο, κύριε.
-Θα τον πάρω αργότερα. -Τηλεφώνησε στην ειδική γραμμή, κύριε.
Συρρέουν αρχηγοί κρατών απ' όλον τον κόσμο
στη μητέρα εκκλησία της Κοινοπολιτείας.
ΥΠΟΥΡΓΕΙΟ ΔΙΚΑΙΟΣΥΝΗΣ
-Τζιμ; -Μάρτιν.
Κάποιος ονόματι Μάικλ Στρέιτ παραδόθηκε
στο Υπουργείο Δικαιοσύνης.
Πρέπει να μιλήσω σε αξιωματικό.
Δήλωσε πράκτορας των Ρώσων εν υπνώσει.
Λέει ότι έχει πληροφορίες
για την παρουσία κατασκόπου της KGB στα υψηλά κλιμάκια του βρετανικού κράτους.
Πού είναι;
Στην Ουάσινγκτον. Αύριο μπορείτε να τον έχετε εκεί.
Συγκεντρωθήκαμε ως εκπρόσωποι του λαού αυτής της χώρας,
για να προσευχηθούμε από κοινού για την ταφή ενός τρανού άνδρα,
που προσέφερε τις αλησμόνητες υπηρεσίες του στην πατρίδα
και στον αγώνα για την ελευθερία.
Θα τον μνημονεύουμε με ευγνωμοσύνη,
διότι αναδείχτηκε, σε μία εποχή απόγνωσης και ένδειας,
σε ηγέτη που ενέπνευσε έναν ολόκληρο λαό,
που εξέφρασε τολμηρή αποφασιστικότητα
και αγόγγυστη επαγρύπνηση.
Λέγομαι Μάικλ Στρέιτ.
Καθώς όλοι οι άνθρωποι υποκύπτουμε σε πειρασμούς και σφάλματα,
προσευχόμαστε ώστε κι εμείς, μαζί του,
να βρεθούμε ανάμεσα σε αυτούς των οποίων οι αμαρτίες συγχωρούνται
και έχουν μία θέση στο Βασίλειο των Ουρανών.
Σπούδασα στο Πανεπιστήμιο του Κέιμπριτζ.
Εκείνο το διάστημα με προσέγγισαν για πρώτη φορά...
μέλη του Κομμουνιστικού Κόμματος.
Μάλιστα...
Μάλιστα.
Θα το επαληθεύσω με την Αυτής Μεγαλειότητα και θα ενημερώσω αμέσως.
Ο γενικός διευθυντής της ΜΙ5 Φέρνιβαλ Τζόουνς, Μεγαλειοτάτη.
Μεγαλειοτάτη. Ευχαριστώ που με δεχτήκατε.
Με λύπη μου σας ενημερώνω
ότι μας προσέγγισε πρώην πράκτορας των Ρώσων,
που αποκάλυψε έναν κατάσκοπο στα υψηλά κλιμάκια του βρετανικού κράτους.
Ώστε αληθεύει.
-Ορίστε, κυρία; -Άκουσα τις φήμες.
Αρχικώς τις αγνόησα,
αλλά περνώντας χρόνο μαζί του, εκ του σύνεγγυς,
οι υποψίες μας ενισχύθηκαν.
Πράγματι.
Και το γεγονός ότι κατάφερε να συνεχίσει τόσον καιρό,
απαρατήρητος,
προκαλεί τεράστια αμηχανία σε όλους μας.
Ασφαλώς χρειάζονται λεπτοί χειρισμοί.
Γι' αυτό ήρθα να σας μιλήσω, μήπως βρούμε κάποιον τρόπο...
να το περιορίσουμε.
Πώς;
Δεν γίνεται.
Ρώσος κατάσκοπος στην Ντάουνινγκ Στριτ;
Αυτές τις φήμες! Αναφέρεστε στον Χάρολντ Γουίλσον.
Ναι...
Συγγνώμη, κυρία.
Ναι, είναι κοινώς αποδεκτό πως η KGB κατέβαλε επανειλημμένως προσπάθειες
να στρατολογήσει τον Γουίλσον όταν εργαζόταν σε εμπορικές αποστολές.
Ταξίδευε συχνά στη Ρωσία εκείνα τα χρόνια,
αλλά τα τεκμήρια περί επιτυχίας των Ρώσων ήταν τόσο ισχνά,
που απορρίφθηκαν εδώ και καιρό.
Και η δηλητηρίαση του Γκέιτσκελ;
Ο Γκέιτσκελ δεν δηλητηριάστηκε. Πέθανε από λύκο.
Πάντως, ακόμη κι αν οι Ρώσοι είχαν δηλητηριάσει τον Γκέιτσκελ,
πιθανώς θα επωφελούνταν ο Τζορτζ Μπράουν, όχι ο Χάρολντ Γουίλσον.
Ο Γουίλσον δεν διεκδικούσε την ηγεσία το διάστημα εκείνο.
Δεν έχουμε Ρώσο κατάσκοπο στην Ντάουνινγκ Στριτ;
Όχι.
Φαίνεται όμως...
ότι έχουμε...
στα Ανάκτορα του Μπάκιγχαμ.
Βλέπουμε έναν πίνακα, και αμέσως θέλουμε να τον μάθουμε,
να τον κατανοήσουμε.
Μπορεί όμως κάτι να κατανοηθεί πλήρως;
Όπως αυτός ο γενειοφόρος απατεώνας,
ένας Ενετός χαρτοκλέφτης, που αρχικώς αποδόθηκε στον Τιτσιάνο.
Ώσπου ήρθαν στο φως στοιχεία
που αποδείκνυαν ότι ανήκει στον Λορέντσο Λόττο.
Καθώς ο χρόνος κυλάει, μαθαίνουμε.
Αποκαλύπτονται αλήθειες.
Στα τέλη της Αναγέννησης
όλοι οι πίνακες, όλα τα αριστουργήματα,
βρίθουν από κρυφές προθέσεις.
Πολλαπλά νοήματα.
Μια αλληγορία της αλήθειας και του χρόνου του Ανίμπαλε Καράτσι.
Φιλοτεχνήθηκε το 1584 ή 1585.
Αυτή η φτερωτή φιγούρα εδώ
σώζει μία νεαρή γυναίκα,
την κόρη του,
από το σκοτάδι.
Αυτός είναι ο Χρόνος.
Αυτή είναι η Αλήθεια.
Αυτή η φιγούρα κάτω, που ποδοπατείται από την Αλήθεια,
είναι η Απάτη.
Το μήνυμα του Καράτσι είναι σαφές.
Υπομονή.
Η αλήθεια θα αποκαλυφθεί.
Δυστυχώς μπορώ πλέον να επιβεβαιώσω ότι ο έφορος της Βασιλικής Συλλογής,
ο σερ Άντονι Μπλαντ, ήταν ο τέταρτος στο κύκλωμα κατασκόπων του Κέιμπριτζ.
Το κρυπτογραφημένο μήνυμα του πίνακα επαναλαμβάνεται στην πραγματικότητα.
Όπως και με τον Λόττο, ο χρόνος κύλησε, ο πίνακας αποκατεστάθη, κι αποκάλυψε...
ότι η απάτη είναι διπρόσωπη.
Έχει ένα δεύτερο, αποκρουστικό πρόσωπο.
Παράλληλα με τη λαμπρή σταδιοδρομία του ως ιστορικού τέχνης,
και μέλους του Οίκου της βασίλισσας,
διετέλεσε επί 15 χρόνια ενεργός κατάσκοπος της KGB,
παραδίδοντας περίπου 2.000 έγγραφα
με εμπιστευτικά στρατιωτικά μυστικά στο Κρεμλίνο.
Η αλήθεια μπορεί να κείτεται κάτω απ' την επιφάνεια,
θαμμένη, ξεχασμένη.
Ο χρόνος όμως έχει τον τρόπο να την αποκαλύπτει.
Ας θυμηθούμε τον Έμπορο της Βενετίας.
"Η αλήθεια επιτέλους θα βγει στο φως.
Ο φόνος δεν κρύβεται καιρό.
Ο γιος ενός ανθρώπου κρύβεται,
αλλά επιτέλους...
η αλήθεια θα φανερωθεί".
Σας ευχαριστώ.
Ελπίζαμε ότι ήταν λανθασμένη πληροφορία,
τέτοιες καταγγελίες συναντάμε διαρκώς, αλλά...
Στη συνέχεια θέσαμε υπό κράτηση και ανακρίναμε τον Μπλαντ, και...
δυστυχώς ομολόγησε.
Tα πάντα.
Το επόμενο βήμα;
Είναι προδότης της χώρας του.
Θα 'πρεπε να δικαστεί,
να φυλακιστεί,
και να πετάξουν το κλειδί, ειλικρινά.
Εκτός...
κι αν θεωρηθεί ότι η δημοσιότητα της προδοσίας του Μπλαντ
μπορεί να προκαλέσει μεγαλύτερη ζημιά.
Επομένως τι; Θα αποσιωπηθεί;
Πώς;
Φαίνεται πως θα ήταν ολέθριες οι συνέπειες στην υπόληψη των μυστικών υπηρεσιών μας.
Είχε περάσει απαρατήρητος τόσον καιρό,
κάτι που θα μπορούσε να επηρεάσει σοβαρά τις σχέσεις μας με τους Αμερικανούς.
Κι ήδη βρισκόμαστε στα όρια εξάντλησης της καλής τους θέλησης.
Άλλη μία επιχειρησιακή αποτυχία, κι η αξιοπιστία μας θα ισοπεδωθεί.
Και τι προτείνουν;
Να κάνουμε τα στραβά μάτια; Και να επιτρέψουμε σ' έναν προδότη,
σ' έναν εχθρό της χώρας, να κυκλοφορεί ελεύθερος;
Με καριέρα και υπόληψη άθικτες;
Για να αποφύγει την ντροπή η MI5;
Πρέπει να τουφεκιστεί.
Συμφωνώ.
Αντ' αυτού θα πρέπει να σηκωθώ και να τον τιμήσω στην έκθεση.
Πώς θα ολοκληρώσω την ομιλία μου;
Στον λαιμό θα μου κάτσει.
Βρισκόμαστε εδώ απόψε,
ανάμεσα στους τρανούς θησαυρούς της Βασιλικής Συλλογής,
για να θαυμάσουμε τη διάνοια των Ρούμπενς, Τιτσιάνο, Ρέμπραντ και Χόλμπαϊν.
Μπορούμε όμως να τους ερμηνεύσουμε, να τους εκτιμήσουμε, να τους κατανοήσουμε
χάρη στη διάνοια ενός άλλου ανδρός,
του οποίου η ακαδημαϊκή γνώση και το όραμα
μας φέρνουν σήμερα εδώ.
Του σερ Άντονι Μπλαντ.
Ο ίδιος επιμελήθηκε αυτήν την έκθεση και έδωσε ερμηνεία στο μυστήριο,
και αποκάλυψε αυτό που πραγματικά βρίσκεται υπό της επιφάνειας.
Εγώ ποτέ δεν είχα δει την τέχνη κατά τέτοιον τρόπο.
Ως την τέχνη της έρευνας,
της επίλυσης αινιγμάτων, της ανακάλυψης στοιχείων,
της αποκάλυψης μυστικών.
Ήταν πραγματικά επιμορφωτικό.
Συγκεκριμένα απόλαυσα την προσωπογραφία όπου τελικά ένας άλλος άνθρωπος...
ελλόχευε κάτω από την επιφάνεια.
Το περιέγραψα σωστά, σερ Άντονι;
Ή μήπως είμαι βαθιά νυχτωμένη, ως συνήθως;
Δεν είναι άλλος άνθρωπος, κυρία.
Είναι ο ίδιος.
Συχνά, στη Νεότερη Πρώιμη Εποχή, ένας ζωγράφος ολοκλήρωνε ένα πορτρέτο
και ο ευεργέτης ζητούσε μία πιο κολακευτική εκδοχή του εαυτού του.
Τότε ο καλλιτέχνης ζωγράφιζε μία άλλη εκδοχή από πάνω.
Δεν ήταν δύο διαφορετικοί άνθρωποι.
Ήταν δύο εκδοχές του ίδιου ανθρώπου.
Που σημαίνει δύο διαφορετικοί άνθρωποι.
Η εξιδανικευμένη μορφή του εαυτού που θέλει να δείχνει
και ο λιγότερο επιθυμητός άνθρωπος που πραγματικά είναι, κρυμμένος.
Υπάρχει και λέξη, το παλίμψηστο.
Έτσι λέμε γενικά για τα χειρόγραφα, κυρία. Στη ζωγραφική λέμε πεντιμέντο.
Πεντιμέντο...
Πιστεύω ότι όλοι θα συμφωνήσουν
πως κανείς μας δεν θα μπορέσει να εμπιστευτεί
ούτε να ξαναδεί οτιδήποτε με τον ίδιο τρόπο, ποτέ ξανά.
Πρωθυπουργέ.
Μεγαλειοτάτη.
Χαίρομαι που ήρθατε. Έχω την ευκαιρία να ζητήσω συγγνώμη αυτοπροσώπως.
-Για ποιο λόγο; -Δεν χρειάζεται να καταλάβετε.
Αρκεί να γνωρίζετε ότι σας έκρινα λανθασμένα,
και δράττομαι της ευκαιρίας για να ζητήσω συγγνώμη.
Είστε της τέχνης;
Της τέχνης;
Ναι, της ζωγραφικής.
Βασικά... όχι.
Είμαι οικονομολόγος, ένας στατιστικολόγος κατά βάθος.
Προτιμώ τους αριθμούς.
Μπορείς να τους εμπιστευτείς.
Είναι τίμιοι.
Δεν υπάρχει κανένα μυστήριο, καμία απάτη,
ούτε αλληγορία.
Ξέρεις πού πατάς.
Αυτό που βλέπεις, αυτό είναι.
Προτιμώ τέτοιες καταστάσεις.
Συμφωνώ απολύτως.
Η Αυτού Υψηλότητά του σας ζητάει, κύριε.
Με συγχωρείτε.
Θα μπορούσες τουλάχιστον...
να αποσυρθείς σιωπηλά,
χωρίς να μας αναγκάσεις να ζήσουμε κάτω απ' την ίδια στέγη μαζί σου.
Όμως το σωστό,
το πρέπον, το τίμιο...
δεν έχεις ιδέα τι είναι.
Λοιπόν...
Θα σε παρακολουθώ,
και στο πρώτο λάθος βήμα,
ύπουλη οχιά,
θα σε εκθέσω και θα σε πετάξω στη φυλακή.
Εγώ θα το σκεφτόμουν πολύ καλά πριν κάνω κάτι τέτοιο, κύριε.
Θα 'ταν καλό να συλλογιστείτε τη δική σας θέση.
Σε τι αναφέρεσαι;
Ίσως θυμάστε ότι στο αποκορύφωμα του σκανδάλου Προφιούμο
ακούστηκε ότι εμπλεκόταν μέλος της βασιλικής οικογένειας.
Ουδείς ήξερε ποιος,
αλλά λεγόταν ότι επρόκειτο για ανώτατο μέλος.
Πολύ ανώτατο.
Όταν ο οστεοπαθητικός, το επίκεντρο του σκανδάλου, ο Στίβεν Γουόρντ,
αυτοκτόνησε,
υπήρξαν εικασίες
ότι πορτρέτα του ανωτάτου μέλους της βασιλικής οικογένειας
βρέθηκαν σπίτι του.
Ευλόγως πολλοί επιθυμούσαν να πάρουν στα χέρια τους τα πορτρέτα.
Ευτυχώς... κάποιος με υπόληψη και διασυνδέσεις στον κόσμο της τέχνης
κατάφερε να φροντίσει να μην πέσουν σε λάθος χέρια.
Τον Στίβεν Γουόρντ τον συναντούσα μόνο ως οστεοπαθητικό.
Αν με ζωγράφισε, θα το έκανε από φωτογραφίες.
Όλοι λέμε στον εαυτό μας...
διάφορα για να τακτοποιήσουμε το παρελθόν μας.
Σε σημείο που τα μυθεύματά μας, αν τα πούμε στον εαυτό μας πολλές φορές,
γίνονται αλήθεια.
Στο δικό μας μυαλό και στων άλλων.
Και πιστέψτε με, εύχομαι η αλήθεια σας να είναι αλήθεια.
Θα ήταν το καλύτερο για όλους.
Φανταστείτε πόσο απαίσιο θα ήταν, για παράδειγμα,
αν αυτές οι φωτογραφίες έβγαιναν στο φως τώρα.
Τη θύελλα που θα σήκωναν.
Και για ποιο λόγο;
Είναι παρελθόν.
-Μου επιτρέπετε; -Ασφαλώς...
Μεγαλειοτάτη.
Στον Άντονι Μπλαντ προσφέρθηκε πλήρης ασυλία από ποινική δίωξη.
Παρέμεινε έφορος της Βασιλικής Συλλογής ως τη συνταξιοδότησή του το 1972.
Η βασίλισσα δεν αναφέρθηκε σ' αυτόν ποτέ ξανά.
Υποτιτλισμός: Μάρθα Λυρώνη
ΣΤΗ ΜΝΗΜΗ ΤΟΥ ΜΑΪΚΛ ΤΟΜΑΣ 1952-2019